সন্তান জন্মদানের পর বিপদচিহ্নগুলো হচ্ছে— - জ্বর আসা ও তলপেটে প্রচুর ব্যথা হওয়া - প্রস্রাব ধরে রাখতে না পারা, অর্থাৎ লিক হওয়া এবং প্রস্রাবের সময়ে ব্যথা হওয়া - যোনিপথে হঠাৎ করে অথবা প্রচুর পরিমাণে রক্ত যাওয়া। সাথে পালস বা নাড়ির গতি দ্রুত বেড়ে যাওয়া, অজ্ঞান হয়ে - - - যাওয়া এবং মুখ কাগজের মতো ফ্যাকাশে সাদা হওয়া - ক্ষতস্থান অতিরিক্ত লাল হয়ে যাওয়া, ফুলে যাওয়া অথবা ব্যথা অনুভব করা এবং ক্ষতস্থান থেকে পুঁজ ও দুর্গন্ধ বের হওয়া - কাশি, বুকে ব্যথা অথবা শ্বাসকষ্ট হওয়া - পায়ের রানের পেছনের মাংসপেশি ফুলে লাল হয়ে যাওয়া এবং প্রচণ্ড ব্যথা - বমি হওয়া, মাথা ব্যথা করা এবং চোখে ঝাপসা দেখা - ঘাড়ে প্রচণ্ড ব্যথা করা আপনার এসব লক্ষণ দেখা দিলে দেরি না করে যত দ্রুত সম্ভব নিকটস্থ হাসপাতালে যান।